钦定古今图书集成/明伦汇编/氏族典/第323卷 > 《廖用贤尚友录》 > 凌昌
## 钦定古今图书集成/明伦汇编/氏族典/第323卷 > 《廖用贤尚友录》 > 凌昌

按《万姓统谱》：“昌，宿松人。以从事仕为江西布政司副
理问，每谳疑狱，出人意表。擢监察御史，刚正不阿，改
都察院都事，才名益著，转大理寺寺副。明慎之才，剖
决曾不留滞。致仕归，贫甚，以清苦自持，不履公门者
十年。台臣闻而重之，抵其家存问焉。”